Uredba Komisije (ES) št. 799/1999

z dne 16. aprila 1999

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 2261/98 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v Prilogi k tej uredbi, uvrstiti v ustrezne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJEL NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati enaindvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. aprila 1999

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 292, 30.10.1998, str. 1.

[3] UL L 302, 19.10.1992, str. 1.

--------------------------------------------------

PRILOGA

+++++ TIFF +++++

+++++ TIFF +++++

AB

Poimenovanje | Uvrstitev v oznako KN | Utemeljitev |

(1) | (2) | (3) |

1.Sestavljen stroj, ki v enem ohišju vsebuje naslednje sestavne dele:telefon,digitalni telefonski odzivnik,modem (33,6 Kbps),CPE z 48 MHz procesorjem, 4 MB ROM (največ 12 MB) in 4 MB DRAM (največ 32 MB),barvni zaslon (8″640 x 480 VGA zaslon na dotik),tipkovnica z gumbom za miško,vmesniki: POTS (2), ISDN, Ethernet, zaporedna in vzporedna vrata.Ima naslednje funkcije: telefon, telefonski odzivnik, pošiljanje in sprejemanje sporočil (npr. telefaksov in elektronske pošte) v elektronski obliki po telefonski liniji, dostop do interneta, izvajanje različnih programov (telefonski imenik, obdelava besedil, koledar).Glej sliko A | 85175090 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 3 k Oddelku XVI, opomba 5(E) k Poglavju 84 in besedilo oznak KN 8517, 851750 in 85175090. Glavna funkcija sestavljenega stroja je linijsko telefoniranje. Ker nobeden od obeh glavnih sestavnih delov (telefon in telekomunikacijski aparat za digitalne žične sisteme) ne daje izdelku bistveni značaj, se na ravni tarifne podštevilke uporablja splošno pravilo 3c za razlago kombinirane nomenklature. |

2.Nova štirikolesna vozila z dieselskim motorjem s prostornino 928 cm3, skupno težo vozila približno 1800 kg in dimenzijami približno 2,7 m (dolžina) x 1,4 m (širina). Vozila imajo odprto kabino in sedežno klop za dve osebi (skupaj z voznikom) ter odprt prostor za tovor dimenzij približno 1,2 m (dolžina) x 1,4 m (širina).Nosilnost je približno 900 kg. Prostor za tovor ima nagibno hidravliko. Vozilo ima napravo za vlečenje prikolic in za odjem moči. Prostor za potnike je manjši od prostora za tovor.Glej sliko B | 87042191 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8704, 870421 in 87042191. Osnovni namen vozil ni vlečenje ali potiskanje drugega vozila, priključka ali tovora, zato ne izpolnjujejo zahtev iz opombe 2 k Poglavju 87. Vozila niso prvenstveno namenjena za prevoz oseb. Vozila niso prekucniki (glej pojasnjevalne opombe harmoniziranega sistema k tarifni podštevilki 870410). |

--------------------------------------------------